
Врз основа на член 18 став 2, член 19, член 20 став 1 и член 21 став 1 од Законот за слободен пристап до информации од јавен карактер („Сл.Весник на РСМ“ бр.101/19), а по овластување на Директорот на Центар за развој на Источен плански регион, согласно Решение број 03-363/1 од 07.12.2021 година, постапувајќи по Барањето за пристап до информации од јавен карактер од Барателот -------------------- од 25.04.2023 година, а до Центар за развој на Источен плански регион препратено од: општина ------------- (а примено во Центар за развој на Источен плански регион на ден 28.04.2023 година) и од општина ---------- (а примено во Центар за развој на Источен плански регион на ден 02.05.2023 година), по предметот Барање за пристап до информации од јавен карактер, Службеното лице за посредување со информации од јавен карактер, на ден 05.05.2023 година, го донесе следното

Решение
1. Барањето за пристап до информации од јавен карактер од Барателот ------------------------- од 25.04.2023 година, а до Центар за развој на Источен плански регион препратено од: општина ------------- (а примено во Центар за развој на Источен плански регион на ден 28.04.2023 година и заведено под бр.03-179/1) и од општина ------------- (а примено во Центар за развој на Источен плански регион на ден 02.05.2023 година и заведено под бр.03-179/2), СЕ УВАЖУВА. 
Образложение:

До Центар за развој на Источен плански регион е препратено Барање за пристап до информации од јавен карактер од Барателот ------------------- од 25.04.2023 година. Барањето во иста содржина и од ист Барател е препратено од: општина --------------- (а примено во Центар за развој на Источен плански регион на ден 28.04.2023 година и заведено под бр.03-179/1) и од општина ------------- (а примено во Центар за развој на Источен плански регион на ден 02.05.2023 година и заведено под бр.03-179/2).
Барателот со Барањето бара преку е-маил да му биде доставен електронски запис од следната информација од јавен карактер: „Доставете ни ги двогодишните извештаи за реализација на Регионалниот план за управување со отпадот за Источниот регион кои Меѓуопштинскиот одбор за управување со отпадот ги изготвил за периодот од 2016 година заклучно со 2023 година и ги доставил до советот на општината согласно членот 18-а став 7 од Законот за управување со отпадот (Службен весник на РМ бр. 68/2004, 71/04, 107/2007, 102/2008, 143/2008, 124/2010, 51/2011, 123/2012, 147/2013, 163/2013, 51/2015, 146/2015, 156/2015, 192/2015, 39/2016, 63/2016 и 31/2020)“.

Постапувајќи по горенаведеното Барање за пристап до информации од јавен карактер, Центарот за развој на Источен плански регион Ве информира дека согласно член 3 став 2 од Законот за слободен пристап до информации од јавен карактер („Сл.Весник на РСМ“ бр.101/19): „информација од јавен карактер" е информација во која било форма што ја создал или со која располага имателот на информацијата согласно со неговите надлежности (во натамошниот текст: информацијата). 
Центарот за развој на Источен плански регион не ја создал и не располага со информацијата која ја барате, па од таа причина не може да Ви ја достави. Бидејќи Центарот не располага со бараната информација се смета дека Барањето за слободен пристап до информации од јавен карактер е уважено / Барателот добил позитивен одговор по Барањето.
Сепак, со оглед на информациите со кои располагаме, заради Ваше запознавање со досегашните активности за регионално управување со отпад во Источен плански регион од 2009 година, во прилог на ова Решение Ви доставуваме ИЗВЕШТАЈ ЗА СОСТОЈБАТА со регионалното управување со отпад во Источниот плански регион, изготвен од Раководителот на Стручната служба на Меѓуопштинскиот одбор за управување со отпад во Источен плански регион, кој Ви го доставуваме во word формат (во друг формат имателот не располага со оваа информација), и со кој располага Центарот за развој на Источен плански регион. 

Исто така, во координација со Раководителот на Стручна служба на Меѓуопштинскиот одбор за управување со отпад во Источен плански регион Г-ѓа Живка Михајлова (вработена во општинската администрација на општина Пробиштип), Ве информираме за следново:

· Законот за управување со отпадот (Службен весник на РМ бр. 68/2004, 71/04, 107/2007, 102/2008, 143/2008, 124/2010, 51/2011, 123/2012, 147/2013, 163/2013, 51/2015, 146/2015, 156/2015, 192/2015, 39/2016, 63/2016 и 31/2020), на кој се повикувате во Барањето за пристап до Информации од јавен карактер престанува да важи со денот на започнувањето на примената на Законот за управување со отпадот (“Службен весник на Република Северна Македонија“ бр.216/21);
· Согласно член 18-а став 7 и член 23-в став 1 точка 8 од стариот Закон за управување со отпад на кој се повикувате во Барањето, двогодишните извештаи за реализација на Регионалниот план за управување со отпадот за Источниот регион Меѓуопштинскиот одбор за управување со отпад нема обврска да ги изготвува, туку го одобрува нацртот на годишниот извештај за реализација на регионалниот план и до Советите на општините од регионот на секои две години од почетокот на реализацијата на регионалниот план поднесува извештај за реализација на регионалниот план, а согласно член 23-е став 1 точка 8 од истиот Закон обврската за подготвка на извештај за реализација на регионалниот план е на Регионален центар за управување со отпад кој не беше основан, туку постоеше само Стручна служба на Меѓуопштинскиот одбор за управување со отпад во Источен плански регион;
· Согласно член 24 став 6 и член 33 став 1 точка 7 од актуелниот Закон за управување со отпадот,  Меѓуопштинскиот одбор за управување со отпад нема обврска да изготвува извештај за реализација на регионалниот план, туку го одобрува нацртот на годишниот извештај за реализација на регионалниот план и на секои три години од почетокот на реализацијата на регионалниот план поднесува извештај за реализација на регионалниот план до советите на општините и до стручниот орган, а согласно член 36 став 1 точка 7 од истиот Закон обврската за подготвка на извештај за реализација на регионалниот план е на Организациона единица за регионално управување со отпад во координација со општините од регионот, а Организационата единица за регионално управување со отпад не е формирана поради тоа што се уште не се создадени предуслови;
· Ниту по стариот, ниту по новиот Закон за управување со отпадот, Меѓуопштинскиот одбор за управување со отпад во Источен плански регион до Советите на општините до сега нема поднесено извештаи за реализација на Регионалниот план за управување со отпад во Источен плански регион.
Согласно погоре наведеното, се одлучи како во диспозитивот на ова Решение.

ПРАВНА ПОУКА: Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

Решено во Центар за развој на Источен плански регион на ден 05.05.2023 година, под бр.03-179/3.

Прилог: 

· Извештај за состојбата со регионалното управување со отпад во Источниот плански регион, изготвен од Раководителот на Стручната служба на Меѓуопштинскиот одбор за управување со отпад во Источен плански регион, во word формат (во друг формат имателот не располага со оваа информација)
Доставено   до:    
· Барател на информацијата
· Архива на Центар за развој на Источен плански регион

